title: "Оклахома" и "Кливланд" останаха единствените без загуба в НБА

maintext:
Уестбрук изигра поредния си голям мач през сезона
Баскетболистите на "Оклахома сити тъндър" спечелиха инфарктна победа с 85:83 при гостуването на "Лос Анджелис клипърс" в най-интригуващия двубой от изминалата нощ в НБА."Гръмотевиците" постигнаха четвърти успех от четири мача и остават единственият отбор без загуба в Западната конференция.Ръсел Уестбрук изигра поредния си бляскав мач и за четвърти пореден път отбеляза повече от 30 точки. Гардът на "Оклахома" реализира 14 от 30-те си стрелби от игра и завърши с 35 точки, шест борби, пет асистенции и три откраднати топки.Двубоят между два от претендентите за челните места на запад очаквано беше изключително равностоен и почти през цялото време се движеше кош за кош."Оклахома" успя да вземе аванс от осем точки в края на втората четвърт и се оттегли на почивка при 49:41. "Клипърс" обаче бързо наваксаха изоставането си през второто полувреме и изравниха при 57:57.Оттук до края нито един отбор не успя да се откъсне с повече от три точки, а размяната на кошове продължи до самия край. 18 секунди преди сирената Уесбрук отбеляза решителен изстрел от 13 метра, с който направи резултата 85:81 и осигури победата на "Оклахома".Двата отбора изиграха неубедителен мач по отношение на стрелбата, а извън Уестбрук нито един играч на победителите не завърши с двуцифрен актив.Лидерите на "Клипърс" Блейк Грифин и Крис Пол обаче също не бяха на ниво в атака и отбелязаха съответно 15 и 14 точки при общо 21 пропуска от 32 стрелби. Слаб мач изигра и Джей Джей Редик, който пропусна девет от 12-те си стрелби, а силното включване на Мо Спейтс с 14 точки не успя да спаси "ножиците"."Клипърс" допусна първа загуба през сезона след трите победи в първите три мача. Със същия актив е и "Голдън стейт уориърс", а с четири победи от пет мача е "Сан Антонио спърс".Шампионът "Кливланд кавалиърс" е единственият друг тим освен "Оклахома", който все още няма поражение в лигата. "Кавалерите" останаха еднолично начело в Източната конференция, след като през изминалата нощ "Чикаго булс" и "Атланта хоукс" допуснаха първите си загуби за сезона."Биковете" отстъпиха със 100:107 при гостуването на "Бостън селтикс", а "ястребите" претърпяха изненадващо поражение със 116:123 срещу "Лос Анджелис лейкърс"."Чикаго", "Бостън", "Атланта", "Шарлот хорнетс" и "Торонто раптърс" разделят второто място на изток с по три победи и една загуба, а "езерняците" са девети на запад с два успеха от пет срещи.Тази нощ предстои един от най-чаканите мачове през редовния сезон - "Голдън стейт уориърс" посреща "Оклахома". Това ще е първа среща между двата тима, откакто Кевин Дюрант напусна "гръмотевиците" и подсили "воините".


description: Има много благоприятна инкубационна среда за радикалния популизъм. Успехът, постигнат от неговите представители на първия тур, не е случаен. Силата на тези партии тепърва ще се увеличава.

title: Двата слона на първия тур на изборите

maintext:
Веселин Марешки
Фотограф: Цветелина Белутова
Преднината на ген. Радев пред сочената за фаворит на президентските избори г-жа Цачева продължава да бъде в центъра на вниманието на повечето анализатори. Като че ли в сянка останаха двата слона, които изпълзяха от урните на първия тур. Това са кандидатът на НФСБ, ВМРО и "Атака" Красимир Каракачанов и преди всичко успехът на предприемача Веселин Марешки.
И двамата постигнаха високи резултати. Особено изненадващо, като се имат предвид прогнозите на социолозите, е представянето на аптекарския бос. Лаконичните коментари на повечето колеги бяха, че "Марешки обира протестния вот", както и че е твърде вероятно политическата конфигурация, застанала зад представителя на "Обединените патриоти" Каракачанов, да се разпадне. Не мисля, че тези анализи са точни. Няма защо също така да се преструваме, че слоновете ги няма. Опасно е и да ги подценяваме. Вторият тур е само след дни, а
избирателите на г-н Каракачанов и г-н Марешки
могат да решат мача
(за да използвам любимата терминология на премиера Борисов).
Красимир Каракачанов
Фотограф: Цветелина Белутова
Резултатът на г-н Каракачанов впечатлява с това, че надхвърля общия брой гласове, които биха получили трите партии, стоящи зад него. Този резултат е символен и симптоматичен. През последните 8 години българите стават все по-малко толерантни към турците и ромите. За тази тенденция говори увеличаването на социалните дистанции (което е демонстрирано например в изследванията на колегата Алексей Пампоров). От друга страна, все повече хора оценяват като водещи външнополитически заплахи за страната международния тероризъм – 64% от анкетираните през 2016 г. срещу 30% през 2006 г., и притока на бежанци – 61%, през 2016 г. ("Алфа Рисърч", "Обществени нагласи: септември 2016 г.").
Тези данни показват наличие на много благоприятна инкубационна среда за радикалния популизъм. Успехът, постигнат от неговите представители на първия тур, не е случаен. Силата на тези партии тепърва ще се увеличава. Конфликтите между тях през последните години намалиха електоралната им тежест. Резултатите на изборите на 6 ноември са ясен сигнал към лидерите на популистката радикална десница и левица, че за тях е най-изгодно да действат заедно. Вече
посочих
, че тези формации и партиите на етническите малцинства са скачени съдове. В този смисъл подкрепата, която брокерът Орешарски и ДПС обещаха на ген. Радев, е нож с две остриета. ДПС ще налее гласове на червения кандидат, но по този начин може би ще отблъсне и избиратели на Каракачанов, които иначе биха гласували за "авиатора" на втория тур.
Да не подминаваме и другия "слон".
Кой е Веселин Марешки
Изпълнената с неизвестни биография на варненеца е типичен пример за човек, сполетян от успеха след 10 ноември 1989 г. Три години следва в Москва, където създава първите си контакти във фармацевтичния бизнес, а после се връща в България и се дипломира като инженер в Техническия университет в родния си град. Много бързо създава печеливш бизнес с аптеки. От 2012 г. е собственик и на футболен отбор ("Локомотив" - Пловдив). От 2015 г. агресивно навлиза и на пазара на горива, като бензиностанциите му предлагат много примамливи, конкурентни цени (с около 30 стотинки по-ниски), които подбиват тези на големите играчи като "Лукойл". Макар че Марешки разполага със солиден капитал, мнението на финансовите анализатори е, че той не е достатъчен, за да му позволи да хвърли ръкавица в лицето на монополистите. По-скоро изглежда, че зад бизнесмена стоят други, по-мощни икономически интереси.
Опитите на г-н Марешки в политиката не са от вчера. През 2007 г. е избран за общински съветник, а по-късно и за зам.-председател на общинския съвет във Варна от листата на РЗС. Скоро след това напуска формацията и създава партията Либерален алианс. През 2012 г. партията му е в коалиция с РЗС. Влиза в остър, почти ръкопашен, сблъсък за кметския стол във Варна с кандидата на ГЕРБ Кирил Йорданов през 2011 г. Без съмнение резултатът на първия тур на президентските избори през 2016 г. е най-силното постижение в политическата кариера на г-н Марешки.
Не подценявам качествата на г-н Марешки, нито избирателите му. Но
успехът му поражда въпроси
По какъв начин точно той успя да надвие плеядата от други кандидати, представящи се за истинските "патриоти", поборници срещу картелите, статуквото, обещаващи високи доходи, изгодни горива, евтини лекарства за пенсионерите и т.н. Как,
, без реални стабилни партийни структури г-н Марешки постигна този зашеметяващ резултат. Как от критик на ГЕРБ, който твърдеше, че ще се състезава на балотажа срещу кандидата на Бойко Борисов, варненецът достигна до "кръстосаното сравнение" между истинските финалисти, този риторичен шедьовър, с който срази анализаторите след първия тур. Сравнение, в което, ако не сте разбрали, той ясно даде да се разбере, че предпочита адмирала Манушев пред пилота ген. Радев. В същото време г-н Марешки продължава упорито да уверява, че не може и няма да призове избирателите си кого да подкрепят на втория тур... Впрочем след политическата битка за кметския стол през 2011 г. варненецът отбеляза, че е "играл срещу Йорданов, но не и срещу ГЕРБ", а "отношенията му с Бойко Борисов никога не са били хладни".
Изобщо има ли договорка между управляващата партия и г-н Марешки? Дали в крайна сметка аптекарят няма да изпише нужния медикамент, който да подсили съпротивителните сили и да подобри "отскока" на г-жа Цачева, така че тя да се пребори с ген. Радев? Отговора на последния въпрос ще разберем след няколко дни.
de facto

fasttext_language: bg


title: Спад с 25% на британците, купуващи жилища в чужбина

maintext:
Броят на британците, купуващи жилища зад граница, чувствително е намалял след гласуването в края на юни страната да напусне Европейския съюз. Има признаци, че хиляди семейства ще реагират на поевтинелия паунд, като следващото лято ще почиват вкъщи.
Това твърди компанията Moneycorp, която управлява бюра за обмяна на валута по летища, както и превод на пари за корпоративни клиенти и физически лица, цитирана от "Ройтерс".
Според изпълнителния директор Марк Хоган купуването на жилища в чужбина е намаляло с 25% в сравнение със същия период на миналата година.
Той допълва, че се наблюдава увеличена продажба на къщи в Европа от британци, несигурни за това какви ще са правата им извън ЕС, както и поради опасенията, че британската лира ще се обезцени още.
От Moneycorp твърдят, че имат над 40 000 клиенти, или над 10% от пазара за превод на средства за британци, купуващи жилища зад граница. Смята се, че в момента такива имоти имат около 380 000 инвеститори.
"Това определено е голяма тенденция след обезценяването на паунда към еврото. За нас новината е лоша, тъй като вероятно означава, че хората продават и напускат пазара", казва Хорган.
Според него не е ясно дали спадът се дължи на отказ на британците да купуват или на отложени покупки до изясняване на ситуацията.
Обръщането на лири в евро и превеждането им в чужбина от частни клиенти е намаляло с 30%, докато преводите на евро към Великобритания се се увеличили с 80%.
Компанията извършва обмяната на валута на използваните за ваканционни пътувания летища "Гетуик" и "Станстед" и Хоган казва, че вижда признаци за намаляване на пътническия поток през 2017 г.
Ryanair обяви след референдума, че очаква да превози следващата година с 2 милиона пътници по-малко от планираните 23 милиона. За зимата авиокомпанията съкрати планираните 9 милиона пътници от "Станстед" с общо 600 000. Решението за "Брекзит" е сочено от easyJet като основна причина за 28% спад в годишната печалба преди облагането с данъци - първото понижение от 2009 г. насам.


description: "Дневник" следи на живо най-интересното в изборния ден.

title: На живо: Изборите за президент и референдумът

maintext:
Фотограф: Георги Кожухаров
Избирателите са призовани да се включат и в национално допитване за или против въвеждане на мажоритарен вот и задължително гласуване, както и за намаляване на субсидиите на партиите. В един от най-големите квартали на столицата - "Младост" пък текат частични избори за кмет. Изборният ден ще приключи в 20 ч, когато се очакват и първите прогнозни резултати от трите гласувания.
Слави Трифонов гласува за президентски избори 2016 и референдума
Фотограф: Георги Кожухаров
Премиерът Бойко Борисов
Фотограф: Юлия Лазарова
3 500 585 души, и повече от половината от тях - най-малко 1 750 293, отговорят с "да" по всеки от въпросите, взетото решение за промяна ще е задължително. Ако участниците са по-малко, но все пак достигнат 20% от имащите право на глас и над половината отговорят с "Да", въпросите влизат за разглеждане и одобрение от Народното събрание.
9. 01 ч. Почетният лидер на ДПС Ахмед Доган - все още една от най-влиятелните фигури в политическия живот в България, който от години избягва публични появи, и този път не пропусна гласуването. Той се появи рано сутринта в секцията си в столичния квартал "Красно село". Още по темата Почетният лидер на ДПС Ахмед Доган - все още една от най-влиятелните фигури в политическия живот в България, който от години избягва публични появи, и този път не пропусна гласуването. Той се появи рано сутринта в секцията си в столичния квартал "Красно село". Още по темата тук.
Фотограф: Георги Кожухаров
Право да гласуват на президентските избори имат 6 834 278 души, а на референдума имат 6 832 288 души. За изборите в "Младост" се изисква уседналост от поне 6 месеца, което се покрива от 88 882 души.
В страната са разкрити 12 418 изборни секции, а в чужбина - 325 секции в 71 държави. Най-много секции има във Великобритания - 53.
Гласуване за Референдум за електронно гласуване и Местни избори 2015, урна, бюлетина, бюлетини
Фотограф: Юлия Лазарова
По закон то ще приключи в 20 ч, ако няма други желаещи да пуснат бюлетини пред изборните секции. Изборният ден може да бъде удължен по преценка на Централната избирателна комисия (ЦИК), но най-много до 21 ч.
В 7 ч. тази сутрин започнаха петите избори за президент на България."Дневник" следи изборния ден в развитие:Избирателната активност на изборите в 10 ч. е била 10. 23%, обяви Централната избирателна комисия. Това е с близо 4 на сто по-висока активност към същия час на предишните президентски избори през 2011 г. За активността на референдума вижте тук Читатели на "Дневник" сигнализираха, че в различни секции в София са били записани в списъците за гласуване на референдума още преди да бъдат питани дали ще гласуват. "На входа на секцията взимат личните карти, за да може вписването да става докато гласуват предишните хора и да се избегне чакането и дългите опашки. Подходът не е лош, но автоматично вписаха имената и в двата списъка и чак тогава ме питаха дали ще участвам в референдума. когато отказах се наложи да заличават името ми с коректор в списъка. Подозирам, че подобни корекции ще има на мтого места", обясни читател от "Младост"."Тръгнаха да ме регистрират за референдума и да ме карат да се подписвам, а аз казах, че не се подписвам под нещо, което не съм направил. След кратък хаос все пак решиха, че не бива да се регистрира в този списък името ми, макар да съм отишъл до секцията. Така може да се окаже, че в края на деня ще има сериозно разминаване между регистрираните като гласували за референдума и реалния брой бюлетини в урните", коментира пък избирател в "Люлин".От Централната избирателна комисия обясниха, че никой избирател не може да бъде вписван в списък за гласуване преди да е потвърдил участието си в тях. Още по по този сигнал. Президентът Росен Плевнелиев призова за масово участие в изборите и референдума, като в същото време изрази гордост, че се е превърнал в "Стоп" на пътя на популизма като сезира Конституционния съд за част от въпросите за допитването и в резултат на това те бяха спрени.Президентът, който не участва в изборната надпревара, демонстрира видимо добро настроение и пожела на наследника си да надгражда свършеното от него и да е по-успешен.Лидерът на БСП Корнелия Нинова заяви пред журналистите, които я чакаха пред избирателната секция, че е гласувала за държавен глава, който при взимането на решения ще се ръководи само от държавния интерес, ще върне самочувствието на нацията и ще я представя достойно пред света.Премиерът Бойко Борисов използва медийното внимание след като гласува, за да призове "да се избягва популизма, разбира се, да се мисли". Централната избирателна комисия обяви, че изборният ден е започнал спокойно. Има подадени 12 сигнала за нарушения, но повечето от тях не са сериозни и са издадени предписания за отстраняването им, заяви говорителят на комисията Цветозар Томов, цитиран от агенция "Фокус". По думите му засега денят върви "безинтересно".Въпросите на референдума са три и избирателите могат да отговорят на колкото пожелаят от тях:Активността на референдума е от решаващо значение за последствията от него: ако в допитването се включат понеЗа да бъдат валидни изборите, в тях трябва да са участвали повече от половината избиратели. Ако някой от кандидатите спечели повече от половината гласове, ще бъде избран още на първия тур. Това обаче изглежда много малко вероятно, съдейки от социологическите проучвания за нагласите за гласуване в последната седмица на кампанията.Гласуването започна.


description: През третото тримесечие на 2016 г. заетостта в големите търговски центрове е намаляла до 90% при средни нива 93-95% година по-рано.

title: Моловете губят наематели, но само временно, отчитат експерти

maintext:
Фотограф: Велко Ангелов
Има лек спад на заетостта в някои от най-добрите търговски центрове в страната. Особено видно е това за столичните молове заради освободените в два от тях магазини на "Карфур " и "Пикадили". Данните изнесе консултантската компания "Фортън".През третото тримесечие на 2016 г. заетостта е намаляла до 90% при средни нива 93-95% година по-рано.Това обаче е само временно явление, твърдят експертите. Според тях освободените пространства ще бъдат заети сравнително бързо от нови наематели.Оттеглянето на "Карфур " и свиването на мрежата на "Пикадили" веднага е активизирало техните конкуренти. Като пример от консултантската компания посочиха влизането на "Лидл " в Sofia Ring Mall, както и обявеното намерение на "Билла " да заеме мястото на "Пикадили" в "Сердика център" . "Пикадили" пък има намерение да влезе на освободената от "Карфур " площ в "Парадайз център". Все още обаче не е известно какви наематели ще влязат на мястото на "Карфур " в The Mall. Сериозно раздвижване в заетостта има в "Парк център" (новото име на "Сити център София"). Там освен Reserved магазини наеха Scandal, Sport Depot и The North Face.Най-голямата сделка в сегмента се осъществи в Стара Загора, където предстои да бъде открит магазин от веригата Jumbo. Той ще е разположен в "Парк мол" на площ 11 600 кв.м. Откриването на магазина е заложено за края на месеца.На пазара на търговските улици столичният бул . "Витоша" остава във фокуса на наемателите, въпреки липсата на подходящи свободни площи. Интересът задържа наемите на 46 евро на кв.м месечно за магазин с площ 100 - 150 кв.м. Делът на незаетите площи на булеварда остава по-малко от 5%. Наемите на топ местата в търговските центрове в София също остават стабилни – 28 евро на кв.м месечно с потенциал за ръст.


description: Кандидатът за президент на ГЕРБ Цецка Цачева покани на дебат издигнатия от инициативен комитет и подкрепен от БСП ген. Румен Радев в една от трите национални телевизии по негов избор.

title: Цачева предизвика Радев на дебати

maintext: Кандидатът за президент на ГЕРБ Цецка Цачева покани на дебати издигнатия от инициативен комитет и подкрепен от БСП ген. Румен Радев в една от трите национални телевизии по негов избор. За това съобщи пресцентърът на партията.Деня и времето на дебатите Цачева е оставила отново на избора на Радев. "Очакваме Радев да обяви официално отговора си до края на днешния ден", завършва съобщението.С тази покана темата за това ще има ли дебати между двамата кандидати отново става актуална. В предизборната кампания досега те сблъскаха позициите си само веднъж. В същото време отказаха участие заедно с останалите претенденти. В кампанията взаимно се обвиняваха, че бягат от дебати.Преди единствените им дебати в студиото на Би Ти Ви Радев не прие покана "Нова телевизия", като остави Цачева сама в студиото.След това щабът на Радев изпрати покана до ГЕРБ за дебати, но на неутрален терен. Цецка Цачева от своя страна отхвърли това предложение.Двамата освен това бойкотираха дебатите с основните петима кандидати по социологически проучвания, които организираха трите национални телевизии.


title: Жилищните кредити в левове се увеличават най-много за десетте месеца

maintext:
Фотограф: Надежда Чипева
Ниските лихви и успешното преминаване през стрес тестовете са накарали банките да отпуснат повече заеми, показват данните на БНБ.Банките са отпуснали и предоговорили с 15.5% повече кредити към компаниите през 10-те месеца на годината. Общата сума на новоотпуснатите и предоговорени бизнес заеми за периода е малко над 12 млрд. лв., съобщава в днешния си брой "Капитал daily" Според коментари от бранша, цитирани от изаднието, една от причините за по-бавното нарастване на общата сума на кредитирането за бизнеса е, че "България е наводнена" от европейски грантове или финансиране на преференциални условия от европейски финансови механизми. Те са предпочитани от фирмите, дори и лихвите по традиционния банков кредит да са рекордно ниски.Що се отнася до новоотпуснатите бизнес заеми, най-много се увеличават тези, отпуснати в американски долари – със 73% на годишна база, но трябва да се има предвид, че техният дял в общата сума е едва 3%. Заемите, отпуснати в левове, нарастват с 23%, а в евро – с 6%.През октомври лихвите на бизнес заемите, макар и с малко, се повишават за всички категории освен при кредитите на стойност до 1 млн. евро, които са били деноминирани в единната валута. Лихвите обаче остават под 5% освен за големите заеми в евро. При тях традиционно цената на кредита силно се изменя месец за месец поради по-малкия брой сделки. Така например, докато през август лихвата при този сегмент заеми беше 4.16%, то през октомври вече е 6.76%.Повишение на сумата на новоотпуснатите и предоговорени заеми има и при кредитните продукти за граждани. Най-много се увеличават жилищните заеми в левове - с 30% на годишна база до 1.5 млрд. лв. за първите 10 месеца от годината. Лихвата по ипотечните заеми продължава да се понижава, което става за 8-и месец поред, и вече е 4.62%.Потребителските заеми са единствените, които твърдо вървят срещу общата тенденция на понижаващи се лихви. Вече 4 месеца поред лихвата по тях се повишава и така от 9.5% към края на юни сега тя вече е 10.3% към края на октомври. Това не отказва потребителите да търсят кредитиране, като новоотпуснатите заеми от началото на годината надхвърлят 2.7 млрд. лв., което е с 13% повече в сравнение със същия период на 2015 г.При депозитите няма изненади. Средната цена, която банките са плащали през октомври за новооткрити депозити, е 0.7%. На пазара все още се намират предложения за 2.5% за 2-годишни депозити, но най-големите банки отдавна не плащат повече от 0.1% на година.


title: Фотогалерия: Миграцията на пеперудите монарх

maintext:
1/11 снимки в галерията Всяка есен милион пеперуди монарх прелитат над три хиляди и петстотин километра от Съединените щати и Канада до планините в централната част на Мексико, за да презимуват там.
Снимките са от Мичоакан, Мексико.


description: Амбициозният проектът за изоставената сграда е плод на двегодишните усилия на няколко организации начело с Асоциацията за свободен театър (ACT), а Столична община заяви готовност да инвестира 3 млн. лв. в ремонта след архитектурен конкурс, чието обявяване предстои през декември.

title: Фотогалерия: Топлоцентралата, която може да стане културен център

maintext:
1/16 снимки в галерията Бивша топлоцентрала в Южния парк зад НДК е на път да стане първата индустриална сграда у нас, преустроена в център за съвременни изкуства благодарение на съвместните усилия на артисти и община. Проектът за големия имот (близо 5 кв. км. със зелената площ), скрит зад хълмовете на НДК, е плод на двегодишните усилия на няколко организации начело с Асоциацията за свободен театър (ACT), а Столична община заяви готовност да инвестира 3 млн. лв. в ремонта след архитектурен конкурс, чието обявяване предстои през декември.
Фотограф: Надежда Чипева


description: В последните дни "Индианс" и "Чикаго къбс" са се вкопчили в исторически сблъсък. Двата отбора не са печелили титлата в професионалния бейзбол от общо 176 години - "Къбс" от 108, а "Индианс" от 68.

title: Обадете се на Чарли Шийн, той чака да помогне на "Индианс"

maintext:
Indians about to get hit with the curse of the Wild Thing for not letting Charlie Sheen throw out that first pitch smh pic.twitter.com/2wsH5ZHjEt
— Carter Daly (@youngcarterdaly) November 2, 2016
who ever is
idiotically guilty of
preventing me from
throwing out the 1st pitch,
in any of these home gms,
well,
jus sayin.
©99
(7-1 top 5) pic.twitter.com/eOPCKGgEwd
— Charlie Sheen (@charliesheen) November 2, 2016
Остана само един мач - най-важният от десетилетия за бейзболния "Кливланд индианс", а актьорът Чарли Шийн все още не получава повикване да хвърли първата топка.Да, Шийн няма нищо общо с професионалния спорт, но може би точно той може да се окаже липсващият елемент по пътя на "индианците" към титлата във Висшата лига (MLB).В последните дни "Индианс" и "Чикаго къбс" са се вкопчили в исторически сблъсък . Двата отбора не са печелили титлата в професионалния бейзбол от общо 176 години - "Къбс" от 108, а "Индианс" от 68.Снощи гостите от "Чикаго" изравниха на 3:3 серията във финалните плейофи, наречени Световните серии, и титлата ще се определи в последния, седми, мач тази нощ.А Шийн продължава да чака повикване. И има защо.На младини една от най-популярните роли на Шийн беше на недовиждащия питчер на "Индианс" Рик Вон в класиката "Висша лига". Както подобава в киното, той се превърна в героя на отбора благодарение на точните си хвърляния след корекции с очила.Когато "индианците" се класираха за участие в Световните серии за първи път от 1997 г., Шийн се надяваше да бъде сред поканените да направи церемониалното хвърляне. Но не би. Междувременно "Индианс" поведоха в серията с 3:1 и допуснаха изравняване на 3:3. Сега идва последният шанс и Шийн иска да го грабне.Преди шестия мач снощи първата топка беше хвърлена от бившия питчер Денис Мартинес. Но след като видя накъде отива резултатът (3:9), актьорът напомни, че все още е наличен.Шийн напомни за пръв път за себе си, като публикува в "Туитър" своя снимка с екип на "индианците" преди мач 2 от плейофите. Феновете също подеха инициатива за неговото включване в списъка от потенциални изпълнители на церемонията. Местата обаче може би вече са заети. Още преди началото на Световните серии MLB консултира с ръководството на клуба имената на бивши величия, които биха могли да изпълнят тази роля.Първата част на филма "Висша лига" от 1989 г. разказва измислена история за "Индианс", които завършват първи със селекция от куци и сакати играчи. Шийн играе ролята на питчера Вон, който има силно, но неточно хвърляне заради открит по-късно проблем със зрението. Във филма той получава прякора Wild Thing, а едноименната песен на The Troggs от 1966 г. става неформален химн на отбора.


description: Преоблечени като Дядомразовци и Снежанки членове на яхтклуб в Русия сложиха край на ветроходния сезон с плаване по река Енисей при минус 21 градуса по Целзий.

title: Снимка на деня: Дядо Мраз и Снежанка на яхта

maintext:
1/1 снимки в галерията Членове на яхтклуб "Скипър", преоблечени като Дядо Мраз (руският еквивалент на Дядо Коледа) и Снежанка плуват с яхта по река Енисей край сибирския гр. Красноярск. Температурата на въздуха в момента там е около минус 21 градуса по Целзий.
С нетрадиционната разходка с яхта бе отбелязан края на ветроходния сезон в Русия.


title: Българинът и съдбата на Сизиф

maintext:
Фотограф: Надежда Чипева
Най-добре този цикъл на собствената ни безпомощност се наблюдава в публичния живот на най-новата ни история. Колко пъти ни лъжат, колко пъти ни примамват да изпсуваме и да изпуснем контрола върху тежкото бреме, което носим като собствен живот, и напук на гадната съдба – да засилим камъка на битието си надолу, пък каквото ще да става.
Пиша това, защото отново сме там. Готвим се да изберем за президент един човечец, който още не знае къде се намира и къде отива, но има толкова ласкаво мнение за себе си, че е готов да стане маша на тези, които на няколко пъти през последния четвърт век ни докараха до просешка тояга. Те са хитреци и много добре знаят, че ако опре работата до там – открито да ни предложат ново свое управление и водачество, ще им откажем с оправдана ярост. Затова те са майстори на оперативните мероприятия и организираните измами, чрез които продължават да стоят на власт.
През 2001 г. изтупаха праха от едно чучело и го инсталираха за цар – премиер на витрината на българската държава, докато я разграбваха отвътре. Понеже нямат повече царе подръка, сега находчиво намериха генерал, инсталираха го като политически новобранец и го помпят със самочувствие как ще управлява българската държава. На път сме да им позволим това да се случи.
След избора на генерала ще дойде "преструктурирането на политическото пространство", избори за парламент и пряко управление на милиционерско-сарайската олигархия начело с Корнелия, Овчаров и Доган. Вие ги познавате, не ли? Знаете, че ако докопат властта, ще оглозгат всяка жива клетка от скелета на държавата. Ще ни докарат до пълна катастрофа и ще трябва да тръгваме пак от най-ниското. Ако въобще тръгнем
Днешният свят не благоприятства експерименти като тези на Луканов, на Беров, на Виденов и на Станишев-Орешарски. Край нас духат ураганни ветрове и ако ни съборят – може и да не се привдигнем вече. Останахме малко и на все по-почтена възраст Въпреки това сме на път да върнем шайката ненаситни милиционерски псета начело на властта. Поради гняв, поради чувство за поредна измама.
Не казвам, че този гняв не е справедлив. За съжаление обаче е заслепяващ. "Е.ал съм му майката", процежда през зъби средният българин. "Ще ми предлага той Цецка на мене Какво ме лъготи, да не съм толкова прост?" Правилно, прав си българино, пак си прав! Само внимавай накъде насочваш за пореден път шамара на гнева си. Да не се цапардосаш пак по собствения сурат!
"Дневник" препечатва текста от блога на политолога Огнян Минчев с неговото разрешение.Българинът с готовност си кове съдбата на Сизиф. Тесният практицизъм на неговото съзнание и вечно подозрителният негативизъм на мирогледа му го осъждат на самота, на недоверчивост към сътрудничество и плахост при реализацията му като гражданин в по-идеалистични каузи. Знам, че огрубявам, че не всички българи са такива, но достатъчно много сред нас носят тези черти, та да определят как да изглежда общата картина на общественото ни поведение., макар и често справедливи, се засилват прекомерно от недостига на благородство, с който мерим поведението на другите. Липсва ни чувство за йерархия, а оттам – царува у нас убеждението, че съдбата несправедливо е извела други хора напред и нагоре, а нас държи в подчинено положение някъде долу, в периферията на обществото. Затова импулсите ни да се доверим на лидер и да му дадем кредит на доверие са слаби, а водачите ни – като знаят на колко малко доброжелателност могат да разчитат – са плахи, неуверени и половинчати в страха си да не се провалят и да бъдат отритнати или осмени. Упоритостта ни е голяма, но недълговечна.Тръгваме подобно на Сизиф да бутаме камъка нагоре, но по средата на пътя някой минава, подиграе ни, нагруби ни или ни покаже други щастливци на върха, които са там без да бутат камъни по стръмнината Загорчава ни от гняв и от чувство на несправедливост, изпсуваме на майка и пуснем камъка да се върне долу в ниското. После – осъзнали грешката си или не – слизаме и ние да го подкараме наново нагоре, защото трябва да се преживява от нещо.


title: Мартин Камбуров бе глобен с 3000 лева за показан среден пръст

maintext:
Капитанът на "смърфовете" не сдържа нервите си и сега ще трябва да си плати за това
[LAP.bg]
Най-сериозното индивидуално наказание е за капитана на "Локомотив" (Пловдив), който е глобен с 3000 лева, защото показа среден пръст на публиката по време на градското дерби с "Ботев".
"Смърфовете" са глобени с 800 лева за поведението на феновете си, докато санкцията на "канарчетата" е доста по-сериозна - 3300 лева, като най-сериозните провинения на ултрасите са хвърлянето на бомбички и предмети по терена.
Дисциплинарната комисия към БФС наложи поредната си серия от сериозни глоби след 14-ия кръг на Първа лига.ЦСКА ще понесе най-сериозната глоба за този кръг, след като ще трябва да плати общо 3300 заради поведението на феновете си по време на мача със "Славия" на "Овча купел", както и още 750 заради случилото се по време на мача на втория тим на червените от Втора лига.Помощник-треньорът на "армейците" Александру Раду пък ще трябва да плати 1000 лв. за "самоволно навлизане на терена" и е изтърпи наказание от един мач."Левски" също ще плати дежурна глоба заради привържениците си, която този път е в размер на 1800 лева.


description: Освен това ЕС заяви в понеделник, че може да не санкционира страните, отказващи да приемат бежанци от Гърция и Италия.

title: ЕС одобри създаване на собствен център за координиране на военни операции

maintext:
Министрите от ЕС предупредиха, че трябва да се избегне дублиране на функциите на НАТО.
Европейският съюз прие пътна карта за укрепване на отбраната си в момент, когато изборът на Доналд Тръмп за американски президент породи опасения, че САЩ може да се откажат от ангажимента си за военна защита на Европа, предаде "Франс прес".
Съвпадението между изненадващата победа на кандидата популист на изборите в САЩ и тази голяма стъпка напред за европейската отбрана е чиста случайност, увериха няколко участници в съвещание на министрите на външните работи и отбраната от ЕС в кулоарите на срещата.
Стратегическата самостоятелност на Европа е наложителна, независимо кой е президент на САЩ. Не бихме могли да направим това за три дни, заяви френският министър на отбраната Жан-Ив льо Дриан.
В предизборната си кампания Тръмп заяви, че може да постави условия пред продължаването на американския ангажимент към НАТО. САЩ осигуряват две трети от военните разходи на алианса, припомня АФП, цитирана от БТА. Изказванията на Тръмп предизвикаха притеснения в Европа, особено сред съседните на Русия страни.
Европейското споразумение по план за прилагане на Стратегия за сигурност и отбрана отбелязва, че целта е да се създаде постоянна структура за по-добро планиране и осъществяване на цивилни и военни операции на ЕС. Сега има 17 структури, подчинени на половин дузина командни центрове.
Ръководителката на европейската дипломация Федерика Могерини, която през септември поиска в Брюксел да се създаде единен оперативен генерален щаб, е упълномощена от страните членки да подготви конкретни предложения възможно най-бързо, така че те да се осъществят в първата половина на 2017 г.
Освен това ЕС заяви в понеделник, че може да не санкционира страните, отказващи да приемат бежанци от Гърция и Италия, ако достатъчно от тях открият нов дом в предвидения срок, предаде "Асошиейтед прес".
През септември страните от евросъюза се споразумяха до септември следващата година да разселят 160 000 бежанци от претоварените с мигранти Гърция и Италия чрез задължителни квоти за всяка страна членка.
Макар само 7000 мигранти да са прехвърлени досега на ново място съгласно програмата, Европейската комисия казва, че процесът се ускорява и е възможно набелязаната цел да бъде постигната в определения срок.
Би трябвало да можем да заселим всеки и именно върху това трябва да се фокусираме, каза говорителката на ЕК Наташа Берто.
Запитана кога е възможно да се предприемат правни действия срещу онези страни, които отказват да съдействат, тя каза, че ако набелязаната цел бъде постигната изцяло, главната задача на програмата за презаселване ще е изпълнена.
ЕК обаче "си запазва правото" за санкции срещу онези, които не изпълняват ангажиментите си.
До петък Австрия, Дания и Унгария не бяха приели нито един бежанец по програмата.


description: "Селесао" събра 27 точки след 12 мача и се откъсна с четири точки на върха, след като най-близкият преследвач Уругвай загуби с 1:3 от Чили.

title: Меси върна Аржентина на победния път, Бразилия се откъсна на върха

maintext:
Меси вкара гол и направи две асистенции за победата с 3:0 над Колумбия
на десния фланг, нахлу в наказателното поле и сервира топката за Ди Мария, за когото остана само да я насочи в опразнената врата от пет метра.
Аржентина сложи край на серията от четири поредни мача без победа в световните квалификации след категоричен домакински успех с 3:0 срещу Колумбия.В същото време Бразилия спечели гостуването си на Перу с 2:0 и записа шеста последователна победа. "Селесао" събра 27 точки след 12 мача и се откъсна с четири точки на върха в зона КОНМЕБОЛ, след като най-близкият преследвач Уругвай загуби с 1:3 от Чили.След като бе остро критикуван за представянето си срещу Бразилия, Меси изигра много силен мач срещу Колумбия и беше главната причина за убедителния успех. Звездата на "Барселона" отбеляза първия гол и осигури перфектни асистенции за другите два.Меси откри резултата в 10-ата минута след блестящо изпълнение на пряк свободен удар, при което топката се отби в напречната греда и влезе във вратата.В 23-ата минута той получи подаване на десния фланг, проби към центъра и с отлично фалцово центриране намери Лукас Прато, който с глава насочи топката в далечния ъгъл.Аржентина продължи да има тотално надмощие, а в 84-ата минута Анхел ди Мария довърши колумбийците с трето попадение. Меси открадна топкатаВ оставащите минути Хамес Родригес беше близо да намали резултата, но силен негов изстрел срещна гредата.С този успех Аржентина събра 19 точки и се изкачи на пето място за сметка на колумбийците, които вече са шести с 18 точки. Петата позиция осигурява бараж срещу победителя в зона "Океания", докато първите четири дават директни квоти за световното в Русия.Бразилия направи огромна крачка към мондиала след успеха в Перу. През първото полувреме "селесао" не успя да пробие дълбоко прибраната отбрана на съперника, но взеха своето след почивката.В 58-ата минута Фелипе Коутиньо проби към наказателното поле и опита изстрел, но беше блокиран. След това обаче защитата на домакините не успя да изчисти топката и тя попадна в Габриел Жезус, който не сбърка от точката на дузпата.В 78-ата минута бранител на Перу пресече кошмарно далечно подаване на Неймар. Топката се озова в Жезус, който напредна отляво и подаде към Ренато Аугусто, който имаше достатъчно време да овладее и да намери далечния ъгъл с удар по земята.Уругвай не успя да продължи в ритъма на "селесао", въпреки че откри резултата при гостуването на Чили с осмия гол на Единсон Кавани в тези квалификации.Едуардо Варгас обаче изравни в добавеното време на първата част, а Алексис Санчес донесе успеха на домакините с попадения в 60-ата и 76-ата минута.Уругвай остава на второ място с 23 точки, а Чили и Еквадор разделят третата позиция с по 20. Еквадорците нямаха проблеми у дома срещу последния Венецуела и се наложиха категорично с 3:0.


description: Предстои парламентът да гледа бюджетите на НОИ и държавния бюджет. Ако съотношението на депутатите в залата се запази, те ще бъдат приети.

title: Бюджетът на здравната каса мина на първо четене

maintext:
Пресконференция след заседание на министерски съвет за бюджет 2017. Петър Москов, Владислав Горанов
Фотограф: Юлия Лазарова
Бюджетът на Националната здравноосигурителна каса (НЗОК) за 2017 бе приет на първо четене от парламента. "За" гласуваха 98 от 154 депутати в залата, "против" бяха 51. Срещу бюджета гласуваха БСП, ДПС и АБВ.Предвидените приходи и трансфери за годината в НЗОК са в размер на 3.5 млрд. лв. Разчетените средства са при допускане на здравноосигурителна вноска в размер на 8 на сто, като прогнозният брой на здравно осигуреното население за страната е около 6.2 млн. души. Съотношението на заплащане от страна на работодателя и здравно осигурения за 2017 г. остава 60:40.В бюджета на НЗОК за 2017 г. са предложени разходи за персонал в размер на 34.2 млн. лв., което е с 1.7 млн. лв. повече от 2016 г. За издръжката на административните дейности по здравното осигуряване за 2017 г. се предлага да се изразходват 11.1 млн. лв., което е с 600 хил. лв. по-малко от 2016 г."Де факто касата е фалирала, затова, г-н министър, трябва да си посипете главата с пепел за поведението си, защото вместо здрава финансова система в здравеопазването оставяте хаос." Това заяви д-р Хасан Адемов, депутат от ДПС, към министъра на здравеопазването в оставка Петър Москов. "Д-р Москов въведе свръхцентрализацията и свръхрегулацията в здравеопазването и който може да превъзмогне това, ще бъде успешен министър, каза Адемов. Той смята, че трябва да се търси демонополизация на касата, и се надява, че все някога това ще се случи."В този бюджет няма нови политики, пациентите ще дават все повече пари от собствения си джоб за здраве, 60% от българите смятат, че в здравеопазването има корупция, в него се вижда липсата на контрол", заяви депутатът от БСП д-р Емил Райнов. Според него този бюджет не може да гарантира работата на НЗОК. Дълговете на болниците растат, а касата е на пряко, ръчно управление от министъра на здравеопазването, каза още Райнов. Според него хората са третирани като престъпници с въвеждането на пръстовия отпечатък в болниците.Д-р Лъчезар Иванов (ГЕРБ) се обърна с колегите си от опозицията с думите "знам, че силата ви е обладала". Но ние сме лекари, разумът ни казва, че не можем да оставим здравеопазването без бюджет, призова Иванов в един вял парламентарен дебат, продължил малко над 2 часа.Предстои парламентът да гледа на първо четене бюджетите на Националния осигурителен институт и държавния бюджет. Ако съотношението на депутатите в залата се запази, те ще бъдат приети.


description: Ето какво зависи от него и кои предложения ще трябва да получат одобрението на Конгреса.

title: Графика на деня: Какво действително може да свърши Доналд Тръмп

maintext:
Фотограф: Mike Segar
Оттегляне от Транстихоокеанското търговско партньорство, стена по границата с Мексико, протекционистки политики за американската индустрия - това бяха част от обещанията на Доналд Тръмп в предизборната му кампания.Във видеообръщение, разпространено от преходния му екип, той още веднъж повтори ангажираността си да прекрати търговското споразумение с тихоокеанските нации и обеща да отмени някои ограничения над производството на енергия, включително на шистов газ и петрол и въглища , да нареди на министерството на отбраната да изготви план за борба с кибератаки, да забрани на бившите високопоставени държавни служители да стават лобисти в продължение на пет години, след като са напуснали службата си, и да наложи доживотна забрана за лобиране в полза на чужди правителства Като президент, той има правомощията да осъществи значителна част от програмата си. Какво зависи от него и кои предложения ще трябва да получат одобрението на Конгреса, който сега е доминиран от Републиканската партия, обобщи в. "Ню Йорк таймс".


title: "Тойота" иска всички пилоти на "Фолксваген" за WRC

maintext:
Пилотите на "Фолксваген" са свободни и жеани
Предполага се, че японците нямат проблеми с бюджета, затова Макинен ще разговаря с всички от триото на "Фолксваген".
"В нашия щаб проучваме различните опции. Естествено сме много заинтересовани и от тримата пилоти. Подготвяме се за нашето участие през 2018 г., но искаме успехи колкото може по-рано", каза Макинен.
"Може да вземем един от тримата, за да видим дали това ще увеличи нашите шансове", каза той.
Все пак Макинен отчита, че няма коли и за тримата. А присъствието на Ханинен е било ключово за развитието на проекта, което означава, че остава едно свободно място.
"Планът е да имаме трета кола за рали "Корсика" през април. Ще използваме две коли с пълна програма и трета с ограничена програма. Юхо ще кара във всички ралита, имаме нужда от неговата обратна връзка, имаме нужда да анализира какво прави колата и как се държи в сравнение с тестовете", добави той.
Очакваше се второто място в отбора да е за Есапека Лапи от "Шкода" във WRC2, но европейският шампион призна, че след отказа на "Фолксваген" шансовете му са намалели.
"Това са трима от най-добрите рали пилоти в света и те са свободни. Няма как да се боря с тях. Те очевидно са предпочитани", каза той.
Томи Макинен ще направи оферти на всички трима останали без работа пилоти на "Фолксваген" за участието си в Световния рали шампионат (WRC) догодина. Мястото на Юхо Ханинен обаче е сигурно.Шампионът Себастиен Ожие, Яри-Мати Латвала и Андреас Микелсен са на пазара след решението на германския отбор да се оттегли след края на настоящия сезон.Ханинен цяла година тестваше на изцяло обновения "Ярис" и получи потвърждение за място в заводския отбор за всички кръгове от шампионата догодина.


title: WADA продължава да е жертва на хакерски атаки

maintext:
Директорът на антидопинговата агенция Нигли (вдясно) призна, че проблемите с хакерските атаки продължават
Международната антидопингова агенция (WADA) съобщи, че хакери все още се опитват да извличат медицински досиета на спортисти от базата данни на организацията.Атаките са извършвани от свързваната с Русия хакерска група, чиято цел са документите за употреба на допинг с лечебна цел. Обикновено тя се извършва посредством категорични забранени от WADA вещества.До момента в публичното пространство изтекоха имената на много водещи спортисти като Рафаел Надал, Мо Фара, сестрите Серена и Винъс Уилямс, Крис Фрум и др.Директорът на WADA Оливие Нигли призна, че "хакерите все още опитват да разбият паролите" на агенцията. Той добави, че това най-вероятно става заради разследването срещу допинга в Русия, доклад върху което ще бъде публикуван на 9 декември. Той е изготвен от професор Ричард Макларън, чийто първи доклад доведе до големия скандал с руската лека атлетика.


description: Първото отбелязване на международния ден на тоалетната е през 2002 година.

title: Световният ден на тоалетната се отбелязва днес (видео)

maintext:
[http://www.worldtoiletday.info/]
Световният ден на тоалетната се отбелязва днес. Въвеждането му става с решение на Първата международна конференция на Световната организация на тоалетните в Сингапур, състояла се между 20 и 22 ноември 2001 г.Първото отбелязване на международния ден на тоалетната е година по-късно, като целта е да се повиши информираността за значението на канализацията и да се осигури достъпа до тоалетни и течаща вода за все повече хора. На срещата в Сингапур е отбелязано, че липсата на хигиена и санитарни условия е най-големият причинител на зарази в световен план.Целта на инициативата е до 2030 година всеки жител на Земята да има достъп до хигиенична тоалетна. Според последните данни от миналата година, 2.4 млрд. души по света не са имали достъп до такава.Всяка година "Международният ден на тоалетната" е посветен на различна тема. За 2016 г. тя е "Тоалетните и работната среда". Според данните на Световната организация по труда, лошите хигиенни практики са причинили 17% от всички смъртни случаи на работното място. Загубите от заболявания, свързани с лошата хигиена, пък костват 5% от Брутния вътрешен продукт на редица страни.


title: Post-truth е думата на годината, обявиха учените в Оксфорд

maintext:
Фотограф: Lucas Jackson
Post-truth е думата на 2016 г. - това съобщиха учените, работещи върху Оксфордския речник (Oxford Dictionaries).Тя е прилагателно и означава "свързан със или обозначаващ обстоятелства, в които обективните факти имат по-малко влияние върху оформянето на общественото мнение, отколкото емоционалните призиви и личните вярвания".Употребата на post-truth в англоезичния свят е скочила с близо 2000% в сравнение с 2015 г. и се употребява най-често във фразата post-truth politics и в контекста на изборите в САЩ и референдума за Брекзит (всичко за тях четете съответно тук тук ).Учените отбелязват, че думата е пример за разширеното значение на представката post, която вече далеч не означава само "след". В случая тя по-скоро маркира принадлежност към епоха, в която специфичната концепция (в случая – истината) е маловажна или незначителна."Post-truth е идея, чиято лингвистична основа става все по-стабилна от доста време насам, и сега се разгоря заради възхода на социалните медии като източник на новини и растящото недоверие към фактите, предлагани от върхушката", пояснява президентът на Oxford Dictionaries Каспър Гратуол.В сегашния си смисъл думата е използвана за пръв път през 1992 г. в есе на покойния сръбско-американски драматург Стив Тесич в списание The Nation. Коментирайки Войната в Залива и аферата "Иран-Контра", той пише: "Ние като свободни хора свободно избрахме да живеем в пост-истинен свят."Сред останалите думи, стигнали до финала, са:- adulting - поведение на отговорен възрастен човек;- alt-right - идеологически групи с екстремно консервативни или реакционни възгледи, отхвърлящи традиционната политика и разпространяващи нарочно заблуждаваща информация в социалните мрежи;- Brexiteer - човек, който одобрява излизането на Обединеното кралство от Европейския съюз - chatbot - компютърна програма, симулираща разговор с човек;- coulrophobia - екстремен или нерационален страх от клоуни - glass cliff – по аналогия със "стъклен таван", ситуация, при която жена или член на малцинство успява да постигне лидерска позиция при много трудни обстоятелства; hygge – датска дума за уют, спокойствие и щастие , придобила популярност като характерна част от скандинавската култура;- Latinx – човек от латиноамерикански произход. Думата се използва като джендър неутрална алтернатива на "латино" или "латина";- woke – прилагателно, което означава да бъдеш нащрек за несправедливости в обществото. Употребата ѝ скочи с възхода на движението Black Lives Matter и протестите срещу расизма и полицейското насилие в САЩ.


description: Сборникът "Държавна сигурност и българската енергетика (1944-1991) " включва 114 документа, а разширеният му електронен вариант – 326. От документите се вижда, че основната роля на Държавна сигурност (ДС) е била "недопускането на вражески елементи в сферата на енергетиката".

title: Договорите за атомните централи със СССР били неизгодни според документи на ДС

maintext:
Сборникът "Държавна сигурност и българската енергетика"
Фотограф: Юлия Лазарова
Договорите със Съветския съюз за проектиране на атомните централи "Козлодуй" и "Белене" са били неизгодни за България. В АЕЦ "Козлодуй" на ключови места са били вложени 50 километра негодни кабели. Във всички електроцентрали в България нивото на противопожарна безопасност е било изключително ниско. Това са факти, които разкрива новият сборник с документи от архивите на Държавна сигурност, съставен от Комисията по досиетата.В хартиеното издание на "Държавна сигурност и българската енергетика (1944-1991) " са включени 114 документа, а в разширения електронен вариант – 326.От документите се вижда, че основната роля на Държавна Сигурност (ДС) е била "недопускането на вражески елементи в сферата на енергетиката". Агентурният апарат е трябвало да"обхване" и "регистрира" този контингент. Сметнатите за опасни били или "профилактирани", или уволнявани.Още през 60-те години Държавна сигурност е разполагала със сериозен брой агенти във всички централи в България. Според документи за атомната електроцентрала "Козлодуй" от март 1975 г., т.е. година след пускането й, ДС е разполагала там с 30 секретни сътрудници. Година по-късно техният брой бил удвоен.До пускането на АЕЦ "Козлодуй" през 1974 г. за централата били похарчени близо 400 млн. лв е видно от документите. На нея бил даден статут на "режимен обект", за който отговарял специален офицер от Държавна сигурност.Справка от март 1989 г. е един от последните документи в сборника. Тя разглежда проблемите в енергетиката, като посочва неизгодните за България споразумения със СССР, сключени в рамките на Съвета за икономическа взаимопомощ (СИВ) - икономическата организация на страните от социалистическия лагер.В документа се посочва, че цените на горивата и оборудването за атомните централни на свободния пазар за периода 1980-1990 г. са значително по-ниски от тези, "съгласувани от страните-членки на СИВ". В справката се казва също, че "със съглашението от 1964 г. съветската страна постига едностранна изгода при двустранното сътрудничество в проектирането".Като обосновка е посочена "плаващо договорираната цена" за проектирането на 5 и 6-ти блок на АЕЦ "Козлодуй", която е от порядъка на 37 млн. рубли, като се е очаквало за АЕЦ "Белене" тя да бъде още по-висока, "ако не се променят принципите" с нов договор.От рапортите на офицера, отговорен за атомната централа "Козлодуй", включени в сборника, се вижда, че през 1978 г. е имало мнения, че "персоналът на цех "Радиационна безопасност и дозиметрия" при "АЕЦ Козлодуй" не притежава необходимата квалификация, че няма добър специалист по радиационна безопасност и измерванията се правят повърхностно".В друг рапорт от 1984 г. се казва, че само за една година в централата са станали 13 "кабелни пробива". Причината за това е, че 50 километра от кабели, монтирани на "възлови електродвигатели" и други "важни въоръжения" през 1980 и 1981 г., са "некачествени".Това е станало, след като "по нечие устно нареждане" кабелите не били изпитани според изискванията.В друг рапорт също от 80-те години отговорният за централата офицер заявява, че по отношение на пожаро-аварийната безопасност се залага "предимно на живата сила", а инвестициите, които трябва да се правят в автоматизираните системи за гасене се пренебрегват.В документите се посочва, че "подобно нещо няма не само в СССР, а и в другите държави, които експлоатират атомни електроцентрали", което препраща към държавите на запад от "Желязната завеса".ДС е регистрирала и редица спекулации, основно свързани с изпълнението на заложените планове. Има сведения за това, че ръководството на рудници е давало нареждане да се смесва пепелта, която принципно е негодна, с въглищата, за да се преизпълни заложения план. По този начин хора от ръководството получавали бонуси.


title: Започнала е процедура по доброволно връщане на 50 афганистанци

maintext:
Лагерът в Любимец.
Фотограф: Георги Кожухаров
Започнала е процедурата по доброволно връщане на 50 афганистанци, пристигнали нелегално в България, а други 200 предстои да бъдат върнати след обработка на документите им.
Това е докладвано на работно съвещание при министър-председателя Бойко Борисов, на което е обсъдено изпълнението на плана за действие при възникване на извънредна ситуация вследствие на увеличен миграционен натиск по границите на България с Турция, съобщиха от правителствената пресслужба.
В съвещанието са участвали председателят на Държавната агенция за бежанците Петя Първанова, оперативното ръководство на МВР, на Главна дирекция "Гранична полиция" и на службите за сигурност.
Те докладвали, че ситуацията в регистрационно-приемателния център в Харманли е нормализирана след предприетите мерки за обезопасяване на центъра и за повишаване на капацитета за медицинско обслужване на чужденците. Командированите на място медицински екипи не са установили опасни инфекциозни заболявания, диагностицирани са хронични заболявания, за които е препоръчано лечение. Посочено било, че изграждането и ремонтът на оградата в Харманли върви по график.
От съобщението се разбира още, че се предвижда реконструкция на центъра на агенцията за бежанците в с. Пъстрогор от отворен в затворен тип, като там се пренасочат част от настанените в разпределителния център в Елхово чужденци.
Изпълняват се мерки за разширяване на капацитета за настаняване в специализирания дом за временно настаняване на чужденци в Любимец, където вече са доставени 50 фургона и постелъчно имущество за 400 души.
Разгледани са възможностите бивши застави на Главна дирекция "Гранична полиция" в района на българско-турската граница, които да бъдат преобразувани в центрове за настаняване на чужденци.
Те ще са от затворен тип и охраната им ще се осъществява от служители на МВР. Направени са разчети за хранене, комунално и битово осигуряване и медицинско обслужване, както и на необходимите сили и средства на ДАНС и МВР за обработване на настанените в тях чужденци.


title: "Черно море" излезе трети и закотви "Монтана" на дъното

maintext:
"Черно море" поведе с три точки пред ЦСКА в битката за третото място
[LAP.bg]
Футболистите на "Черно море" спечелиха гостуването на "Монтана" в Ловеч с 2:0 и се върнаха на третото място преди останалите пет мача от 15-ия кръг на Първа лига.Варненци събраха 27 точки и поведоха с три пред ЦСКА, който в неделя посреща "Верея"."Монтата" допусна четвърта загуба в последните си пет мача и остава твърдо на дъното с осем точки. Тимът от Северозапада изостава с четири точки от предпоследния "Нефтохимик" и с пет от "Славия", които са изиграли един двубой по-малко.Комична грешка на вратаря на "Монтана" Христо Иванов позволи на Бакари да даде преднина на "Черно море" в 25-ата минута, а красив гол на Тодор Паланков в средата на второто полувреме гарантира трите точки на гостите.Тимът на Георги Иванов-Гонзо започна много агресивно мача и можеше да открие само след 65 секунди игра, но Иванов показа бърза реакция при удар отблизо на Георги Илиев. Две минути по-късно Паланков стреля от дистанция, но не затрудни капитана на "Монтана".В шестата минута Бакари отне топката от Бамба на аутлинията, след което опита да излъже Иванов, но вратарят се намеси добре. В 15-ата минута стражът на "Монтана" се справи комфортно и с диагонален шут на Георги Илиев.В ответната атака се стигна до корнер, при който символичните домакини едва не откриха резултата. Петър Атанасов центрира, а Сергей Георгиев засече с глава от границата на вратарското поле, но вратарят Коварж спаси.Постепенно "Монтана" познесе играта в малко по-предни позиции, но в 25-ата минута Иванов направи голям подарък на "Черно море". Вратарят улови спокойно топката от корнер, но след това са забави с вкарването й в игра и куриозно я изпусна. Бакари овладя, финтира Иванов и спокойно вкара в опразнената врата.С гол аванс "Черно море" контролираше мача, а в 69-ата минута си гарантира победата с втори гол. Иван Коконов проби в наказателното поле и опита пас към Бакари. Защитник пресече паса, но топката попадна в Паланков, който със страхотен изстрел от дъгата намери горния десен ъгъл.


description: Финансирането за сключените досега договори е обезпечено и те ще продължат да бъдат изпълнявани, се отбелязва в съобщението на Министерството на регионалното развитие и благоустройството.

title: Лиляна Павлова спря националната програма за саниране

maintext:
Фотограф: Георги Кожухаров
Считано от утре, 22 ноември, Павлова предлага на местните власти да преустановят подписването на нови договори с външни изпълнители и обявяването на нови обществени поръчки до осигуряването на допълнителни пари по програмата.
Финансирането за сключените досега договори е обезпечено и те ще продължат да бъдат изпълнявани, се отбелязва в съобщението. До края на октомври са сключени 2018 договори за финансиране по програмата за саниране.
Преди десет дни Павлова обяви, че в бюджет 2017 е заложен още един милиард за програмата за саниране, като по този начин става двумилярдна.
Кога и къде:
29 ноември, 2016 г.
София хотел Балкан
capital.bg/conference 11-та годишна конференция "Сделки и инвеститори"
Теми в програмата:
Инвестиране след BREXIT
Коя беше движещата сила на сделките в България през 2016 г. и каквo предстои през 2017 г.
Дялово инвестиране в ЮИЕ: възможности и предизвикателства пред инвеститорите
Финансиране на сделки в условия на нестабилни пазари
Нови инвестиционни възможности. Сектори с потенциал
Министърът на регионалното развитие и благоустройството в оставка Лиляна Павлова е уведомила кметовете на общините да спрат подписването на нови договори по Националната програма за енергийна ефективност на многофамилните жилищни сгради, съобщиха от пресцентъра на Министерството на регионалното развитие и благоустройството.Причината е в "процедурите по приемането на държавния бюджет за 2017 г., обстоятелството, че правителството е в оставка и не може да гарантира приемственост на политиката, както и поради достигането на разполагаемия към момента финансов ресурс от 1 млрд. лв.", се казва в съобщението.


title: Розберг: Искам да спечеля световната титла с победа

maintext:
Розберг заяви, че ще мисли за предстоящото състезание като за всеки един друг старт през сезона
Пилотът на "Мерцедес" Нико Розберг заяви, че иска да спечели световната титла във Формула 1 с победа в последното състезание. Битката за първото място ще се реши в неделя в Гран при на Абу Даби на пистата "Яс Марина".Германецът е лидер в шампионата с 12 точки аванс пред съотборника си Люис Хамилтън. Той се нуждае от класиране в първата тройка, за да остане на върха независимо от резултата на преследващия четвърта световна титла англичанин."Страхотно е за трета поредна година да бъда в битка за световната титла с Люис. Ще направя всичко по силите си, за да завърша сезона с победа", коментира Розберг, който спечели състезанието в Абу Даби през миналата година."Пазя страхотни спомени от победата тук преди година и като цяло това е място, на което съм се представял силно в миналото. Това ми дава основание да се чувствам уверен преди началото на уикенда", каза още германецът.Той сподели, че е прекарал чудесно последната седмица, успял е да си почине и да се види със семейството и приятелите си. "Така че сега се чувствам отлично. Трябва да мисля за това състезание като за всяко едно друго", допълни Розберг."Да свършиш добра работа по време на състезателния уикенд винаги е голямо предизвикателство. В този спорт няма нищо лесно и сега няма да бъде по-различно. Излизам за добър резултат, както във всеки един старт", завърши той.


description: Заради ограниченията в дните за размисъл и гласуване "Дневник" призовава читателите, чиито потребителски имена и снимки във форума нарушават забраната за агитация, да ги променят.

title: Изборните комикси спират пак

maintext:
Фотограф: Юлия Лазарова
снимки от изборната нощ.
И в съботата преди втория тур на президентските избори "Дневник" спира комиксите на политическа тема. Те няма да бъдат публикувани както в деня за размисъл, така и утре, когато ще се гласува, тъй като Изборният кодекс забранява всички форми на агитация за кандидатите.Новите читателски предложения с главни герои - политици ще започнем да публикуваме отново на сайта в неделя вечер, след като Централната избирателна комисия обяви край на изборния ден. На следващия ден на разположение ще имате иЗа да не скучаете дотогава обаче, "Дневник" ви предлага ново забавление в рубриката "Комикс" - снимки на известни певци и спортисти. Обичани, харесвани или отричани, те са не по-малко популярни от политиците. Опитайте да се позабавлявате с тези кадри.


title: Как се гласува на балотажа на президентските избори

maintext:
Своя вот за президент и вицепрезидент могат да дадат 6 834 278 души.
Фотограф: Надежда Чипева
на протестиращите за зелени площи Десислава Иванчева
Днес българските граждани избират президент и вицепрезидент между кандидатските двойки ген. Румен Радев и Илияна Йотова, подкрепени от БСП, и Цецка Цачева и вицеадмирал Пламен Манушев, издигнати от ГЕРБ. В бюлетината има и опция "Не подкрепям никого", тъй като гласуването е задължително.Своя вот за президент и вицепрезидент могат да дадат 6 834 278 души - те са навършили 18 години, не са лишени от свобода и не са поставени под запрещение. Заявилите в срок да гласуват по настоящ адрес могат да го направят срещу документ за самоличност. Учениците и студентите редовно обучение могат да гласуват в секция по избор в населеното място, където учат, ако то е различно от постоянния им адрес. Проверка на секцията, в която се гласува, може да се направи и в интернет В един от най-големите столични райони - "Младост", ще има балотаж за районен кмет между кандидата на ГЕРБ Мария Илиева и кандидата. За гласуване на тях се изисква и уседналост от шест месеца. На това изискване отговарят 88 882 души.Гласуването започва в 7.00 часа и приключва в 20.00 часа. Изборният ден може да бъде удължен по преценка на Централната избирателна комисия (ЦИК), ако в 20.00 часа пред изборните помещения има желаещи да гласуват, но удължаването може да е най-много с един час - до 21.00 часа.Разкрити са 12 418 изборни секции в страната, като в този брой не влизат тези в болниците и в старческите домове. В 500 секции на територията на цялата страна може да се гласува с машини, като вотът ще се зачита. В чужбина има 325 секции в 71 държави, от които най-много са във Великобритания - 53, а в Турция и САЩ са по 35, колкото е лимитният брой.Регистрираните наблюдатели са 2069, от който 45 представители на международни организации от шест държави. В паралелното преброяване на резултатите на изхода от секциите за гласуване (exit poll) участват 1668 анкетьори от шест агенции - "Алфа Рисърч" ООД, "Галъп итернешънъл Болкан" ЕАД, "АФИС" ООД, "Екзакта рисърч груп" ЕООД, "Сова 5" и "Маркет линкс".Всяка бюлетина за президентските избори и за частичните местни избори е отпечатана на бяла и непрозрачна хартия. На гърба й има място за два печата на секционната избирателна комисия (СИК). В долния й десен ъгъл има осемцифрен номер, който се откъсва по перфорирана линия от член на СИК след гласуването.От лявата страна на бюлетината са вписани наименованията на всички партии, коалиции и инициативни комитети, регистрирали кандидати, а от дясната - имената на двете кандидатпрезидентски двойки. Номерата са по средата, а най-отдолу е опцията "Не подкрепям никого".Гласува се само в тъмната стаичка. Не се показва вотът, защото в противен случай гласът ще бъде недействителен и няма да се брои.В изборния ден гласоподавателят се явява в секционната избирателна комисия. Легитимира се пред член на комисията с личната си карта (със зелен паспорт – само гласоподавателите, родени до 31.12.1931 г.).След вписване на данните от личната карта на избирателя в два отделни списъка той получава бюлетина за избор на президент и вицепрезидент, която се откъсва от съответния кочан и на гърба й се поставя един печат на СИК.След като вземе бюлетините, избирателят влиза в кабината за гласуване. Той отбелязва вота за президент и вицепрезидент като поставя знак Х или V в квадратчето с номера на избрания от него кандидат или в това на опцията "Не подкрепям никого". Отбелязването с тези знаци е действително само ако е с химикалка, пишеща със син цвят. Бюлетината се сгъва така, че да не се вижда отбелязването.Избирателят излиза от кабината за гласуване, подава сгъната бюлетина с вота за президент и вицепрезидент на член на СИК и следи за точното сверяване дали номера върху нея съответства на номера върху кочана, от който е откъсната. Ако това е така, номерът се откъсва и се поставя в прозрачна кутия, а върху бюлетината се поставя втори печат. След това избирателят я пуска в прозрачната урна.Едва след това избирателят полага подпис в избирателния списък, получава обратно документите си и напуска помещението.Ако избирателят допусне грешка при гласуване, той връща сгъната сгрешената бюлетина на СИК и получава нова за същия вид избор. Това право се предоставя само веднъж.Избирателят трябва да проследи, че сгрешената бюлетина, без да се разгъва, се унищожава с надпис "Сгрешена", подпечатва се с печата на СИК и се подписва от председателя, секретаря и член на СИК, предложени от различни партии и коалиции. Сгрешените бюлетини се описват в протокола на СИК.При несъответствие на номера на сгрешената бюлетина с номера от кочана тя се обявява за недействителна. Това обстоятелство се отбелязва върху бюлетината и в графа "Забележки" на избирателния списък, а избирателят не се допуска повторно до гласуване.Вписването в бюлетината на специални символи като букви, цифри или други знаци прави гласа недействителен.За президент и вицепрезидент ще може да се гласува с машини в 500 секции в цялата страна. Този път машинното гласуване не е експериментално, а реалните гласове от него ще се броят като действителни. Повечето от секциите машините са в големите градове, сред които и София. Има обаче и такива в някои по-малки населени места като Алфатар, Ракитово, Попово, Чирпан, Долни Дъбник, Долна Митрополия, Брезник, Вършец, Берковица, Ябланица, Димово, Бобошево, Аксаково и др.Машината, която е отделена с параван, се пуска от председателя на избирателната комисия. Времето за машинно гласуване е ограничено до 6 минути. Гласуването става върху сензорен екран, като избирателят докосва с пръст квадратчето с номера на съответния кандидат или квадратчето "Не подкрепям никого". Той има право да променя избора си, като накрая трябва да даде потвърждение "Гласувам". След това машината му дава хартиена разписка, на която трябва правилно да е отбелязан изборът му. Ако това е така, тя се пуска в непрозрачна кутия.Ако до 3 минути избирателят не е гласувал, машината издава предупредителен сигнал. Ако не се справи с машинното гласуване за 6 минути, избирателят има право да пусне хартиена бюлетина.Предварително раздаване на изборни книжа и материали.Изнасянето на избирателните кутии, избирателните списъци и бюлетините извън изборното помещение.Гласуването извън изборното помещение с изключение на случаите за гласуване с подвижна избирателна кутия.Присъствието в кабината за гласуване на други лица освен избирателя с изключение на случаите, в които е разрешено гласуване с придружител.Присъствието на други лица извън гласуващите в момента избиратели на разстояние, по-малко от 3 метра от кабината за гласуване, когато в нея има избирател.Заснемането на начина на гласуване, като се използват мобилни телефони, фотоапарати или друга възпроизвеждаща техника. Глобата за това е 1000 лева.Разгъването на бюлетината след попълването и преди пускането й в избирателната кутия по начин, който позволява да се види начинът на гласуване.Влизането в изборното помещение с оръжие и/или предмети, опасни за живота и здравето на гражданите.Да се извършват действия пред и в изборното помещение, които накърняват добрите нрави и обществения ред.За президент е избран кандидатът, получил повече гласове на балотажа, независимо колко гласоподаватели са пуснали своя вот и какъв е броят на гласовете "Не подкрепям никого". Същото важи и при избора на кмет.


title: Кеке Розберг - дискретният учител, който изгледа от дистанция успеха на сина си Нико

maintext:
Кеке Розберг през 2008 г. в Турция. В последните години не може да бъде забелязан на състезание от Формула 1
"Нямах избор дали да дойда по-рано. Ако бях тук три дни, без да правя нищо, нямаше да имам нито едно спокойна минута. Обсъдихме го с Нико и му казах: "Виж, няма да дойда. Няма да проработи". Затова не дойдох. Не знам дали Нико знаеше къде съм точно, но знаеше, че съм в Дубай", каза Кеке.
Нико трябваше да се качи на подиума, за да си гарантира титлата. Състезанието премина с много напрежение "Видях го само за 45 секунди в бокса, затова не му казах кой знае какво. Това е семеен спорт и той знае какво означава всичко това за мен и за него", добави той.Нико трябваше да се качи на подиума, за да си гарантира титлата. Състезанието премина с много напрежение заради тактиката на Хамилтън . Но стресът е бил както за сина, така и за бащата.
Розберг-старши смята, че синът му ще стане по-добър след спечелването на титлата
Нико Розберг ликува заедно със съпругата и майка си след края на Гран при на Абу Даби
Всяка събота този сезон Нико Розберг получавал по един есемес от баща си Кеке с няколко думи за подкрепа."В повечето случаи беше нещо от сорта "натискай педала до дъно, точка, удивителна", заяви новият световен шампион във Формула 1, след като постигна целта на живота си.Този път баща му се появи, за да го поздрави лично.С успеха под светлините на пистата "Яс Марина" в Абу Даби Розберг станаха едва вторите баща и син в историята световни шампиони във Формула 1. Преди тях това постигнаха Греъм (1962 и 2968 г.) и Деймън Хил (996 г.). По този повод шампионът за 1982 г. Кеке с усмивка подчертава, че сега Розберг са "единствените живи".Старият Розберг физически не присъства на момента на слава на сина си. Той гледа състезанието по телевизията в дома на приятел в Дубай, преди да се присъедини към празненствата в падока по-късно. С пура в ръката, поздравяван от приятели във вип зоната на "Мерцедес", той изживя момента на слава на сина си.От шест години 67-годишният Розберг отказва интервюта за сина си. Ако имаше момент, в който да наруши този навик, това беше в неделя."Отпих голяма глътка от бирата си и си помислих: "Ох, ще е тегаво", каза Кеке.Розберг-старши смята, че синът му ще стане още по-добър следващия сезон, след като вече има титла в кариерата си."Не знам дали динамиката ще се промени, но един щастлив човек се представя по-добре от един нещастен. Той ще вдигне нивото следващата година, както всеки го прави, след като е спечелил титлата. Дженсън (Бътън) го направи. Аз го направих. Това вероятно ще се случи. То идва от само себе си", заяви финландецът.Той спечели само едно състезание през 1982 г., когато стана световен шампион с "Уилямс". Останалите пет победи постигна по-късно, но никога повече не атакува титлата.Световният шампион за 2009 г. с "Барун" Бътън спечели осем от 15-те си победи с "Макларън" и дори изпревари Люис Хамилтън в крайното класиране през 2011 г.Кеке заяви, че никога не е съмнявал, че синът му ще свърши работата, за която е влязъл във Формула 1."Смятах, че този момент ще дойде. Аз имах едно правило, когато влязох във Формула 1: "Трябва да постигнеш три неща. Трябва да спечелиш първото състезание, трябва да спечелиш в Монако и трябва да спечелиш титлата"."Това казах на Нико и сега може да зачертаете списъка и да каже: "Бях там и направих това", добави той.


description: Софийска градска мобилност за пореден път доказва, че е неспособна да управлява доставката на елементарни обществени услуги.

title: Безплатен интернет в автобус 76

maintext:
Чудя се коя мрежа да избера - ne vi vijdam biletite или gerb free wifi :) Не съм проверявал в другите автобуси с какво име излиза мрежата но толкова ли е трудно да се сетне едно нормално име, примерно Sofia traffic wifi или каквото решат там. На всичкото отгоре през ne vi vijdam biletite не можеш да се вържеш. Не съм умрял за нета им но е абсурдно на фона на биенето в гърдите от Фандъкова и Борисов, че елементарни неща не са направени както трябва. Ако София трафик не могат да се справят с тези малки неща, какво да очакваме за важните и големите...
Фотограф: herbaltea


title: Румънският премиер поиска проверка на "Райънер" от службата на потребителите

maintext:
Румънският премиер Дачиан Чолош поиска от Националната служба за защита на потребителя да направи проверка на авиокомпанията Райънеър, след като по време на пътуване от Тимишоара до Букурещ не могъл да плати в леи продукти, продавани на борда на самолета, съобщава Хотнюз.
Той поиска от съответните министерства да анализрат действащото законодателство, за да установят дали авиопревозвачът е спазил нормите. Авиокомпанията се извини за "причиненото неудобство", като уточни, че в момента не приема плащане в леи за продуктите, които се продават на борда.
В четвъртък Чолош пътувал до Тимишоара за Букурещ със самолет на Райънеър, а по време на полета поискал да си купи от предлаганите в самолета продукти. Персоналът обаче отказал да приеме плащане в леи, като обяснил, че на борда се приемат само евро.
Чолош пътува до западния град Тимишоара в четвъртък за двустранна среща със сръбския си колега Александър Вучич.


description: Излизаш и заобикаляш, защото негражданинът е спрял плътно пред входа.

title: Това е паркиране

maintext:
Излизаш от входа и заобикаляш, защото негражданинът е спрял плътно пред входа.
Тази снимка е публикувана като част от съвместен проект между "Дневник" и приложението "Гражданите" за намаляване на нарушенията по пътищата.
Фотограф: Гражданите


description: Наградата се предоставя от Европейската федерация на журналистите в областта на туризма (FEST) и от Световната федерация на журналистите в областта на туризма (FIJET) за творчество и професионализъм при представянето на страната в чужбина.

title: Министерството на туризма получи международна награда

maintext:
[Министерство на туризма]
Министерството на туризма получи международната туристическа награда Golden Interstas 2016 за значителен принос в развитието на туризма и културата на България. Това стана на международното туристическо събитие Golden Interstas 2016 в гр. Солин, Хърватия, съобщи пресцентърът на министерството, цитиран от БТА.Българската институция бе номинирана от организаторите на събитието - комитета на журналистите в областта на туризма, ръководството на изложението и Европейската федерация на журналистите в областта на туризма Рим, Италия. Номинацията на страната ни е направена за проявен професионализъм и креативност при представянето на страната ни на международния пазар.Наградата се предоставя от Европейската федерация на журналистите в областта на туризма (FEST) и от Световната федерация на журналистите в областта на туризма (FIJET). Отличията се връчват на индивидуални, местни, регионални и национални асоциации и туристически бордове.Министерството на туризма участва в международното туристическо събитие Golden Interstas 2016 с национален щанд. Многобройните му посетители проявиха интерес най-вече към винения и гурме, еко- и селския туризъм на България. Направените анализи показват, че пазар Хърватия има потенциал за развитие при популяризиране на специализирани форми на туризъм в съчетание с шопинг турове, като целевата аудитория са хърватски граждани, младежи, семейства със средни и над средните доходи.


description: Голямата звезда на снукъра се изказа критично за посоката, в която се развива неговият спорт.

title: О'Съливан: Снукърът стана като битак и загуби уважението на другите спортове

maintext:
О'Съливан предложи снукърът да се насочи твърдо към Китай, ако иска да намери големи спонсори и да се конкурира с другите спортове
[LAP.bg]
завърши президентът на световната федерация.
Голямата звезда на снукъра Рони О'Съливан се изказа критично за посоката, в която се развива неговият спорт.Той определи най-популярната билярдна игра като "битак", а гледането на други спортове - като да пазаруваш в луксозни магазини."Снукърът все още е страхотен, но се превърна в спорт без идентичност. Вече има толкова много снукър турнири. Той просто е евтин за телевизиите и служи за пълнеж на програмите. Снукърът загуби уважението сред останалите спортове", каза О'Съливан пред Би Би Си след вчерашния си мач от UK Championship. "Гледате Формула 1 и виждате красиво изглеждащи хора. Гледате снукър и си казвате: "О, боже..." Сега струва пет паунда да гледаш на живо квалификационен турнир и да видиш играч от световна класа. Това е като да си купиш нещо от битака, докато гледането на другите спортове е като да пазаруваш в "Хародс", допълни петкратният световен шампион.Според него снукърът не може да се сравнява с големите спортове. "Всичко опира до медии, пари и бизнес. Снукърът е нищо в сравнение с Формула 1, тениса или олимпийските игри. Те имат сериозни корпоративни партньори. Снукърт няма как да бъде в тази лига, защото не може да привлече такива спонсори."О'Съливан предложи снукърът да се насочи твърдо към Азия, където има огромен интерес. "Ако снукърът отиде в Китай и намери спонсори, които искат да вдигнат нивото и да осигурят награди за титла от 1 милион паунда, може би отново ще започне да се гледа на него като голям спорт", завърши Ракетата.Президентът на световната билярд и снукър асосциация (WPSBA) Бари Хърн изрази категорично несъгласие с думите на О'Съливан. Той изтъкна, че през този сезон наградните фондове за пръв път са надхвърлили 10 милиона паунда."Снукърът никога не е бил в по-добра позиция. През последните пет години наградните фондове се увеличиха тройно. Има много, много други спортове, които биха направили всичко, за да са на наше място. Развиваме се във възходяща посока", каза Хърн."По отношение на парите от наградни фондове допреди пет-шест години бяхме в застой, който продължаваше от десетилетие. Сега снукърът се възстанови и става все по-силен, особено в Китай, Европа, а очевидно и във Великобритания", допълни той."Рони е огромно име. Той е страхотно богатство за снукъра, но понякога живее на друга планета. Последните му коментари са прекалени дори за него",


description: Докато при изследването през октомври, преди ДПС да заяви официално подкрепата си за Пламен Орешарски, той нямаше и 1% подкрепа, сега близо 7 на сто декларират, че ще гласуват за него.

title: "Алфа Рисърч": Сигурен балотаж Цачева-Радев, сериозен ръст на Орешарски и Марешки (графика)

maintext:
Изследването на "Алфа Рисърч" е проведено сред 1034 пълнолетни граждани от цялата страна в периода 31 октомври-02 ноември 2016 г., чрез пряко стандартизирано интервю по домовете. Проучването е по поръчка и платено от "Нова телевизия". Използвана е стратифицирана двустепенна извадка с квота по основните социално-демографски признаци.
Сигурен балотаж между кандидатите на ГЕРБ и БСП Цецка Цачева и ген. Румен Радев, показва последно проучване на "Алфа Рисърч" по поръчка на "Нова телевизия".Макар двамата да остават основни претенденти, разликата между тях е под 4 на сто. Според социологическата агенция обаче балотажът между Цачева и радев е сигурен. Трети е Красимир Каракачанов (ВМРО, НФСБ и "Атака"), но той събира двойно по-малка подкрепа.Както в изследването на "Галъп интернешънъл болкан" от днес , така и в това на "Алфа Рисърч" издигнатият от инициативен комитет Веселин Марешки и подкрепеният от ДПС Пламен Орешарски набират преднина и се нареждат непосредствено след първите трима.Докато при изследването през октомври, преди ДПС да заяви официално подкрепата си за Пламен Орешарски, той не събираше и 1% от гласовете, сега близо 7 на сто декларират, че ще гласуват за него.69% от запитаните са заявили, че възнамеряват да гласуват на изборите за държавен глава на 6 ноември.


title: "Арсенал" се върна към победите с успех срещу "Борнмут"

maintext:
"Топчиите" се задържаха в подножието на върха
След три поредни равенства във всички турнири "Арсенал" се върна към победите и стигна до домакински успех с 3:1 срещу "Борнмут".Алексис Санчес вкара две попадения, а Тио Уолкът добави едно за победата, докато точен за гостите бе Калъм Уилсън от дузпа.Със спечелените три точки "артилеристите" събраха общо 28 и се приближиха на три от лидера "Челси", като пред тях са и "Манчестър сити" и "Ливърпул", които имат по 30. "Борнмут" остава на 11-о място с 15 точки.Резултатът бе открит още в 12-ата минута, когато Куук в опит да върне топката към вратаря изведе Алексис Санчес и за чилиеца не бе проблем да прати топката в мрежата.Гостите обаче показаха характер и въпреки ранния гол създадоха няколко добри атаки. В 23-ата минута Калъм Уилсън се измъкна от защитата на "артилеристите" и след сблъсък с Начо Монреал падна в наказателното поле. Съдията отсъди дузпа, а Уилсън бе точен от бялата точка.В добавеното време на първата част Санчес изстреля страхотен шут, но нямаше късмет и топката срещна напречната греда.Осем минути след подновяването на играта Начо Монреал сложи топката на главата на Тио Уолкът, който без проблеми я засече във вратата. Гостите отвърнаха с опасен изстрел на Беник Афобе, който обаче бе блокиран от Петър Чех.Седем минути преди края Санчес сложи точка на спора с второто си попадение в мача. Чилиецът вкара на празна врата, след като бе изведен перфектно от Оливие Жиру.


description: Към 10.00 ч. общата избирателна активност за цялата страна е 10.59%. Това съобщиха говорителите на Централната избирателна комисия Камелия Нейкова и Александър Андреев.

title: Общата избирателна активност към 10 часа е 10.59%

maintext:
Фотограф: Велко Ангелов
Към 10.00 ч. общата избирателна активност за цялата страна е 10.59%. Това съобщиха говорителите на Централната избирателна комисия Камелия Нейкова и Александър Андреев, цитирани от агенция "Фокус". Това са 724 059 избиратели, които са отишли до момента да дадат своя глас по места.
По думите на Андреев избирателната активност е малко по-висока от тази на първия тур на президентските избори, сравнена със същия час миналата неделя - 10.23% или с 25 гласа по-малко.
Най-ниска е избирателната активност на втория тур в Пловдив - 6.24%, а най-високата е Хасково - 14.12%. На трето място по избирателна активност се нарежда София-област с РИК 26-и, където са отчетени 13.81%. В Плевен активността на втори тур е 11.55%.На балотажа на последните президентски избори, който се проведе на 30 октомври 2011г., към 10.00 часа избирателната активност беше 13.45%, припомня "Фокус".


title: Фотогалерия: Напрегнатата изборна нощ в САЩ

maintext:
1/16 снимки в галерията Драматични избори след скандална кампания - в САЩ десетки милиони американци гласуват за нов президент, избирайки между Хилъри Клинтън и Доналд Тръмп.
В щаба на Хилъри Клинтън цари разочарование - преди окончателните резултати Тръмп води.


title: Сподели ... Троянския манастир

maintext:
Фотограф: Георги Палпурин
Троянският манастир е третият по големина манастирски комплекс в България и е паметник на културата от национално значение от 1969 г. Според историческите документи манастирът е основан през 1600 година и възобновен в периода 1830 г.– 1865 г. в сегашния си вид.Най-забележителен архитектурен и културен паметник е главната църква "Успение на Пресвета Богородица". Тя е построена между 1835 и 1837 г. от майстор Константин от с. Пещера, Кюстендилско, на мястото на по-стара църква, разказва туристическият портал на България. Автор на стенописите е Захари Зограф. Иконостасът, разположен в наоса, е изрязан през 1839 г. и е образец на Тревненската резбарска школа.Подобно на други манастири, Троянският също е бил убежище на Васил Левски (1837 г. – 1873 г.), който формира революционни комитети не само в Троян, но и в самия манастир. Тайният манастирски комитет е наброявал 80 монаси и е бил оглавяван от архимандрит Макарий. И до днес е запазена в автентичния си вид килията, в която са били обсъждани революционните дела.Виртуалното посещение в манастира е възможно благодарение на проекта "Сподели България", който засне също така Боянската църква , ткракийската гробница в Свещари Казанлъшката гробница , парка Пирин , стария град на Несебър и езерото Сребърна.


description: По-сериозни критики е предизвикал текстът, според който при нарушения касата може да прекрати договор с болница преди да има съдебно решение.

title: Бюджетът на здравната каса за 2017 г. мина през здравната комисия без подкрепа от БСП и ДПС

maintext:
Петър Москов, министър на здравеопазването
Фотограф: Цветелина Белутова
Бюджетът на националната здравноосигурителна каса (НЗОК) мина на първо четене в парламентарната комисия по здравеопазване без горещи спорове и без подкрепа от депутатите от ДПС и БСП, предаде БНТ. Бюджетът на НЗОК за 2017 г. е с 248 млн. лв. по-голям в сравнение с предходния, като 89 млн. лв. от тях се дължат на увеличение на вноските за осигурените от държавата. За доболнична помощ е предвидено увеличение с 37 млн., което според министър Петър Москов е очертана цел на националната здравна стратегия.Емил Райнов от БСП заяви, че чисто механично в бюджета са дадени малко повече пари, но посочи, че това само по себе си не означава нищо. "Липсват политиките липсват резултатите от тези средства, които се дават. Исках да видя политиките за изнасянето на болничната помощ навън, за да се разшири достъпа на хората", посочи той."Дефакто Здравната каса е фалирала. 500 млн. са задълженията на болниците, 190 млн. за са задълженията на Здравната каса към чужди европейски здравни каси, 90 млн. тази година са прехвърлени към бюджета за следващата година като разходи за лекарства и на този фон да се говори за балансиран бюджет не е сериозно", смята Хасан Адемов от ДПС.Критики е предизвикал текстът, според който при нарушения касата може да прекрати договор с болница преди да има съдебно решение. Той бе предложен след проверката в онкологичния център в Пловдив, но срещу мярката възразиха депутати от всички парламентарни групи, включително от ГЕРБ. Депутатите от управляващата партия са показали и че не са съгласни с възможността за непрозрачното разпределение на резерва, макар да подкрепиха бюджета, отбелязва БНТ.Задължителните отстъпки за лекарствата, които тази година са около 85 млн. лв. пък не са отразени в бюджета.


title: Виетнамец от Лас Вегас спечели световната титла по покер

maintext:
Ки Нгуйен получи 8 милиона долара за успеха си
Роденият в Сайгон Нгуйен никога досега не е постигал сериозни успехи в турнири от WSOP, въпреки че като цяло е познат на казината във Вегас, най-вече в хотел "Ариа". Там го познават като Tommy Gun. Най-голямата му премия от турнири е 9000 долара за 54-ото място в турнир през 2009 г. с вход от 1500 долара.
Живеещият в Лас Вегас Нгуйен никога не е постигал успехи на покер масата
Общо в кариерата си той е спечелил 50 хиляди долара от турнири на живо, но никога не е участвал в турнири с вход над 2500 долара. Самият той често играе в казината на маси с блиндове от 1 до 20 долара. За своята кариера в турнирите той казва: "Обикновено се опитвам да стигна до парите, но никога не стигам."
Най-опитният човек на масата днес беше 50-годишният Джоузефи, който два пъти е печелил турнири от WSOP. Той обаче стартира с най-малък стак и нямаше шанс да се задържи дълго на масата. За него остана премията от почти 3.5 милиона долара. Вторият Вайо спечели 4.658 милиона долара.
За всички участници в "ноемврийската деветка" - петима американци, чех, испанец, белгиец и канадец, имаше поне по 1 милион долара от наградния фонд от 25 милиона долара.
Роденият във Виетнам, но живеещ в Лас Вегас Ки Нгуйен е новият победител в главния турнир на Световните серии по покер (WSOP), който е със статут на световно първенство.39-годишният Нгуйен, който през 1999 г. се премества в Града на греха, спечели голямата премия от 8 милиона долара и инкрустирана с диаманти гривна. Той се пребори в маратонска игра с още осем участници на финалната маса в хотел "Рио" в Лас Вегас.На финала останаха Нгуйен и американецът Гордън Вайо, но бъдещият шампион доминираше непрестанно в последните няколко дни. Той беше водещият играч вчера, когато от петима на масата останаха трима. Той започна днешния последен ден като лидер със 197.6 милиона чипа - малко повече от общия сбор на останалите двама - Вайо и Клиф Джоузефи. Само в съвсем кратки периоди от финала Нгуйен не беше чип лидер.В последната ръка от хедсъпа Нгуйен влезе с 8.5 милиона чипа, а Вайо влезе "ол ин" с 53 милиона чипа. Нгуйен веднага плати. Вайо показа вале и 10 пика, докато съперникът му имаше поп и 10 спатия. На флопа излязоха К, 9 и 7. Това даде на Нгуйен чифт, но пък Вайо можеше да направи стрейт с дама или осмица. На търна излезе 2, а последната карта беше тройка купа.Той два пъти не е успявал да пробие в основния турнир на WSOP през сателитите, а тази година късметът му се усмихна в турнир с вход 1100 долара. Хората от семейството му смятали, че ще продаде мястото си в основния турнир, но той решил да се пробва. "Това са само 10 хиляди долара. Аз досега съм загубил много повече пари", каза той.Финалната маса започна в неделя, въпреки че ноември още не беше настъпил. Изборите за президент на САЩ следващата седмица обаче принудиха организаторите да издърпат по-рано заключителната битка, след като през юли минаха основните пресявки с 6737 участници, платили по 10 хиляди долара вход.


description: Текстът на Калин Янакиев е публикуван в портала "Култура". Поводът за него е репортаж с носталгия по съветските времена и внушения, че след 1989 г. българите са предали "братята си", излъчен по руския телевизионен канал "ТВ центр". "Дневник" съобщи за предаването на 7 ноември

title: Сега било техен ред

maintext:
"Альоша" в Пловдив
Фотограф: Красимир Юскеселиев
Избраният за президент Румен Радев,лидерът на БСП Корнелия Нинова и Илияна Йотова - подгласник на генерала
Фотограф: Цветелина Белутова
Текстът на Калин Янакиев е публикуван в портала "Култура" . Поводът за него е репортаж с носталгия по съветските времена и внушения, че след 1989 г. българите са предали "братята си", излъчен по руския телевизионен канал "ТВ центр" "Дневник" съобщи за предаването на 7 ноември.Само седмица преди първия тур на изборите за български президент централната руска телевизия ТВ-Центр излъчи гнусния филм "Братозамещение " (прев. "братозамяна"), който всеки грамотен българин може да види.Ако в страната ни имаше действително професионална журналистика тя, струва ми се, трябваше непременно да реагира на този пасквил (в дните, непосредствено предшестващи важно политическо събитие у нас, той спокойно би могъл да бъде квалифициран и като намеса във вътрешните работи на държавата ни). Най-малкото би трябвало да обърне внимание върху него на основните кандидати за президентския пост у нас и да ги запита как биха го оценили. Разбира се, нищо такова не се случи. У нас изглежда могат да реагират само на братята-македонци, когато тамошен Слави Трифонов реши да счупи някаква "наша" плоча. Поради тази причина ще ми се наложи тук да опиша съвсем накратко това одиозно "Братозамещение".Както личи, самото заглавие представлява внушение за някакво черно родово предателство, което демократична България е извършила след 1989 г., обръщайки гръб на своите онтологични "братя" (руснаците) и свързвайки се кръвосмесително с чуждия и геноцидно настроен към нас "Брюксел".Нравствената страна на нещата обаче е само най-дълбокият пласт. От "братозамещението" – показва ни се във филма – за четвърт век в България са настъпили необратими, почти генетични последици – всяческа деградация, която камерата се заема да покаже на руския зрител. За целта авторите са се залутали из ромски гета (ние веднага ги познаваме) в покрайнините на крайдунавски села и градчета и настойчиво ни показват как от някогашната "промишлено-аграрна" (така се определяше страната ни според комунистическата "ортодоксия" до 1989 г.) България се е върнала "направо в XIX век". Мургави "българи" пътуват с конски каруци и живеят като клошари в къщички от амбалажни кашони – това се вижда в кадрите на "Братозамещение". Разбира се, няма български гражданин, колкото и злонамерен към демокрацията да е, който да не схване тутакси евтината манипулация. Руският зрител обаче трябва да бъде потресен. Какво се станало с нашите "по-малки братя"!По-нататък: след кадрите с конските каруци и бидонвилите ни пренасят в столицата на България (минавайки пътьом през панорами със запуснати и рушащи се заводи от комунистическо време). Ето какво е дошло на тяхно място – трябва да ни покаже филмът: тръгвайки от Централна гара камерата на руснаците прави старателни набивки на светещи във вертепно червено казина и заложни къщи.София след края на комунизма. В нея няма вече нищо друго освен хазарт и заложни къщи. На фона на тази разруха, като истински народен вопъл на отчаяние, прозвучава гласът на възрастна селянка (очевидно старателно издирена от авторите), която произнася знаменателната реплика: "След като Тодор Живков умря и всички ние също умряхме".Дотук с настоящето, иде ред на припомнянето какъв живот кипеше по-рано в прегръдката на по-старшия брат. България ни даваше – припомнят на руснака – продуктите на "чудесната си парфюмерийна индустрия (да, бяха по-добри от "Тройной", с който в страната на Съветите и се парфюмираха и се напиваха), снабдяваше ни с коняк "Плиска" и цигари "БТ" (показват ни ги в кадър). България беше най-големият производител на електрокари в света (представете си – в света!).Разбира се ужасният контраст между вчера и днес, между "братството" и сегашната "колониална" унизеност трябва непременно да бъде признат и от определени българи с публични лица. И ето: в кадър се появява социологът Андрей Райчев – махайки ръце, тресейки глава, бършейки нос, той боботи на доморасъл руски (но с добре усвоени една дузина жаргонни думи), че ние имахме намерение да построим АЕЦ "Беляне", да изградим решаващата отсечка от "Южен Поток" (с което щяхме да цъфнем и вържем), но "от Брюссель нажали на нас и", "Потом продали авиакомпанию "Балкан" на цена по-ниска от цената на едно единствено самолетно крило и" Подобни неща приказват (на по-добър руски) пред авторите на пасквила и Румен Овчаров ("експерт по ядрена енергетика" – него поне го знаем добре), и някой си Пламен Пасков, представен в надпис под физиономията му като "кандидат за български президент, политолог" (всъщност, от справка в Гугъл може да се види, че е ветеринар, бивш провинциален активист на "Атака" и, доколкото успях да се осведомя в последствие, спечелил малко по-малко от 0,1% на първия тур от президентските ни избори). И всички, всички вопият против "санкциите срещу Русия", които "новите братя" ни принудили да наложим и ние. Да, нещо успокояващо в това отношение внася също интервюираната във филма – към момента, в който пиша тези редове – кандидат за вицепрезидент на България Илияна Йотова, която послушно обещава да работи за отмяната на тези ужасни санкции.В края на филма – след кадри, показващи русофилски шествия (ние помним колко бяха рехави, но кадрите са режисирани и монтирани така, че да изглеждат грандиозни) руската камера се фокусира върху два паметника: този на съветската армия в София, който "вандали" редовно "оскверняват" (защото "для них это просто игра какая-та" – както обяснява Андрей Райчев) и този на "Альоша" в Пловдив, който – осведомява ни пък възрастна българска гражданка – "демократите" денонощно дебнат да взривят (както сторили с мавзолея на Георги Димитров в столицата: апокалиптичен кадър от взрива – после втори, трети – България само това и прави след 1989 г. – самовзривява се). Съхраняващите родовата си "братска" памет обаче пловдивчани пазят "Альоша", организирали се спонтанно в денонощни патрули.Филмът завършва с реплика на журналистката, която не може да се забрави. След всичко показано ни в "катастрофирала", "отчаяна", "съсипана" България, камерата се концентрира върху каменното лице на Альоша и ние чуваме: "Сейчас наша очередь" – т. е. "сега е наш ред" – очевидно да си спомним отново за неверните си братя и, въпреки предателството им, да тръгнем по стъпките на Альоша отново към тази страна. Тя безспорно, ултимативно се нуждае от повторното ни "освобождение". Внушението е вече толкова откровено, че не оставя място за съмнение.Пак казвам: ако имахме будна и професионална журналистика тя, струва ми се, трябваше настойчиво да попита кандидатите за български президент (двама от тях – ген. Румен Радев и Кр. Каракачанов се препоръчват особено за патриоти) какво мислят за това "Сейчас наша очередь", а не да кима послушно, когато ни обясняват, че са загрижени за пазара на българските вина и козметика и затова "санкциите трябва да паднат".Може би по-нататък като контрапункт на показаното в пасквила да си направят труда да произведат и те поне клип, който да покаже компактните руски комплекси, израснали по Черноморието ни, веещите се в тях на всеки ъгъл руски държавни знамена, надписите (като в Поморие) "Малая Россия" и т. н. Сетне, да издирят и покажат малко по-отблизо лицата на онези от русофилските шествия в София отпреди няколко месеца, едно от които, доколкото си спомням, впоследствие се оказа лице на доброволен наемник в Донбас, бандит, част от охранителния екип на известна нашенска мутра, нанесъл жесток побой на семейство, "разядосало" русофила някъде по шосетата на страната ни.Но най-важното: на заключителната реплика "Сейчас наша очередь" на фона на въоръжения Альоша трябваше да отвърнат с припомнянето на съвсем наскоро осуетения в Черна гора опит за държавен преврат, с практически безспорно руско участие и по безспорно руско вдъхновение. Това припомняне би разшифровало най-ясно и най-недвусмислено скритото в "Сейчас наша очередь" послание, дори за най-недосетливите българи.Уви, за подобен отговор вече е късно. Късно е и за настойчив въпрос към ген. Радев (впрочем, също показан с надежди в "Братозамещение") какво мисли за тази откровена закана към България. Как трябва да се отвърне на нея: с връщането ни на "необятните руски пазари" против волята на Европа или по малко по-мъжки начин.Да, за всичко това вече е късно. Дано действително не "приходит уже их очередь".